Folketing
1999-02-03

Jeg må jo konkludere, at ministeren er, hvad vi kan kalde følelseskold i den her sag. Hun er ikke berørt af naturproblemet, men ser sådan meget teknisk, administrativt på det her spørgsmål. Det er jeg bedrøvet over. Men så vil jeg godt spørge ministeren: Hvad er tidsperspektivet i det her? Jeg kan forstå af et Ritzautelegram, at Århus Amtsråd nu vil arbejde et års tid på at undersøge og miljøvurdere forskellige linjeføringer. Støtter ministeren den tidsplan, som Århus Amtsråd har vedtaget, og vil det så sige, at tidsplanen er, at der i løbet af et års tid så ligger nogle miljøvurderinger, og så vil ministeren begynde at tage stilling?